# אורפנד לנד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אורפנד לנד
מקור | ישראל
שנות פעילות | 1991—היום
ז'אנר | אוריינטל מטאל דום מטאל דת' מטאל
חברת תקליטים | Century Media Records
חברי ההרכב | קובי פרחי ששי סהרון מתי סבטיצקי אורי זלכה אבי דיאמונד
חברים לשעבר | יצחק לוי סמי בכר עדן רבין
{{{אתר}}}

אורפנד לנד (Orphaned Land, בעברית "ארץ יתומה") היא להקת מטאל ישראלית מצליחה. הלהקה נוסדה ב-1991 תחת השם "Resurrection" ("תחיה"), ובשנת 1992 הוחלף שמה לשמה הנוכחי. היא התחילה כלהקת דת' מטאל ודום מטאל ("דומדת'"), אך הושפעה מסגנונות אחרים, וכיום הלהקה משלבת בין דת' מטאל עם נגיעות מזרחיות לרוק מתקדם.

רבים משירי הלהקה עוסקים בפסוקים מהתנ"ך, מספר תהילים ומהקוראן. חברי הלהקה הצליחו ליצור קשר בין ערבים וישראלים בעזרת התערובת המוזיקלית, המשלבת דום מטאל ומוזיקה מזרחית אותנטית, ועם המלל המשלב בד בבד פסוקי תהלים ופסוקים מהקוראן. הלהקה צברה פופולריות גדולה בתורכיה ובמדינות ערב, למרות שהשמעתה שם היא לרוב בלתי חוקית. חברי הלהקה מתגאים מאוד בבסיס המעריצים שלהם ממדינות אלה השומע אותם במחתרת. הלהקה קיימה מספר הופעות גדולות בתורכיה.

## [עריכה] היסטוריה

אלבומיה הראשונים של הלהקה, Sahara ("סהרה", 1994) ו-El Norra Alila ("אל נורא עלילה", 1996) נחשבים לשניים מאלבומי המטאל הישראליים החשובים ביותר. הם גרפו שבחים רבים הן מממעריצי מטאל והן מהתקשורת.

ב-1997 נפלה הלהקה לתרדמת יצירתית, כאשר חיכוכים נוצרו בין חברי הלהקה וכל אחד פנה לעיסוקיו. לקראת סוף 2001 חזרה הלהקה להופיע בישראל ובתורכיה. ב-2003 הלהקה קיימה לראשונה הופעה אקוסטית שבה ביצעה את שירי המטאל שלה בעיבודים שקטים. באותה התקופה הודיעה הלהקה על הקלטת אלבום חדש.

### [עריכה] Mabool

האלבום השלישי, Mabool ("מבול", 2004) יצא שמונה שנים לאחר El Norra Alila. זהו אלבום הקונספט הראשון של הלהקה, ושיריו מהווים סיפור רציף המציג את גירסתה היצירתית של הלהקה לסיפור המבול התנ"כי. הסיפור מספר על שלושת בניו (מלאכיו) של שבע (במיתולוגיה המספר שבע מיוחס לאלוהים). המלאך השביעי חולק אז לשלושה מלאכים, המייצגים את התפלגות הדת הבראשיתית לשלושה זרמים מרכזיים: היהדות, הנצרות והאסלאם.

לכל אחד מהמלאכים ניתן כוח וכן יצוג מסוים. המלאך הראשון הוא היהדות, הוא מיוצג על-ידי מגן דוד וכוחו היה כוח הקסם. המלאך השני הוא האסלאם, הוא מיוצג על-ידי חצי הירח וכוחו היה כוח הזרוע. המלאך השלישי הוא הנצרות, הוא מיוצג על-ידי הצלב וכוחו היה חוכמתו.

אלוהים אסר על שלושת המלאכים להתאחד מחדש מכיוון שפחד מכוחם. תוך כדי הפרת צו האלוהים, התאחדו המלאכים למלאך אחד, שגורש מייד מגן-עדן אל האדמה, חולק שוב לשלושת המלאכים (שמאוחר יותר יצרו את שלושת הדתות) ונגזר עליהם להילחם בינם לבין עצמם עד שיעבור כל אחד מהם אלף גלגולי נשמות, רק אז יוכלו המלאכים להוכיח עצמם ולהיכנס שוב לגן-עדן.

המלאכים יוצאים במסע לשכנע את בני-האדם לחזור בהם מהחטאים הנוראים שהם מבצעים, ולהזהיר אותם כי אם לא יעשו כך, יוטל עליהם עונש. עם התקדמות האלבום מתואר מסעם של השלושה, ניסיונות השכנוע, ולקראת סופו של האלבום - כשלונם.

מבחינה מוזיקלית, האלבום ממשיך את מסורת ה"אוריינטל מטאל" של אורפנד לנד ומשלב דום מטאל ופרוג מטאל עם נעימות מזרחיות ים-תיכוניות וכלי נגינה מסורתיים. האלבום כולל גם קטעי מקהלות (שהושרו על ידי מקהלת מורן), חלקן בסגנון גותי-גרגוריאני, וכן קטעי שירה של שלומית לוי, שמזמרת פיוטי תפילה של קהילת יהודי תימן. בנוסף, האלבום משופע בדגימות של אווירה הכוללים רעם, קול גשם עז וקטע אווירה ובו קולות החיות שיוצאות מתיבת נח לאחר תום המבול.

האלבום זכה לביקורות משבחות בעיתוני מטאל בכל העולם ואף בעיתוני מוזיקה כלליים.

אלבומה הבא של אורפנד לנד יופק על ידי סטיבן וילסון אשר הפיק בעבר שלל אלבומים בניהם Blackwater Park של אופת', וכן עובד עם אביב גפן בהרכב הרוק בלקפילד.

## [עריכה] חברי ההרכב

- יעקב (קובי) פרחי (שירה)
- יוסף (ששי) סהרון (גיטרה, עוד, שירה)
- מתי סבאטיצקי (גיטרה)
- אורי זלכה (בס)
- אבי דיאמונד (תופים)
- שלומית לוי (שירה)
- יציב כספי (כלי הקשה)
- רשף דניאל (קלידים)

### [עריכה] חברים לשעבר

- יצחק לוי (קלידים)
- שמואל (סמי) בכר (תופים)
- עדן רבין (קלידים, שירה)

## [עריכה] דיסקוגרפיה

עטיפת האלבום "מבול"

"The Calm Before The Flood" יצא כפרומו לאלבום "Mabool". הוא כולל מספר קטעים מאלבומים קודמים של אורפנד שהוקלטו בהופעה חיה בגרסה אקוסטית וצורף למהדורה המוגבלת של האלבום "Mabool" ."Mabool" ו-"Ararat" יצאו במהדורה מוגבלת של 500 עותקים על גבי תקליט ויניל.

### [עריכה] אלבומים

- Sahara 1994
- El Norra Alila 1996
- Mabool 2004

### [עריכה] מיני-אלבומים ודמואים

- The Beloved's Cry 1993 (דמו)
- The Calm Before The Flood 2003
- Ararat 2005

## [עריכה] קישורים חיצוניים

- אתר רשמי
- אתר מעריצים
- Official Fan Club
- אורפנד לנד ברשת החברתית MySpace (אנגלית)

- קיצור תולדות הלהקה באתר Metalist.co.il
- אורפנד לנד, באתר MOOMA
- משרד החוץ מטפח את אורפנד לנד, מעריב NRG, ה-8.2.2006

מקור: http://he.wikipedia.org../../../%D7%90/%D7%95/%D7%A8/%D7%90%D7%95%D7%A8%D7%A4%D7%A0%D7%93_%D7%9C%D7%A0%D7%93.html

קטגוריות: דום מטאל | דת' מטאל | להקות מטאל | להקות מטאל ישראליות | להקות ישראליות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Português
- Türkçe